b'\n_START_ARTICLE_\nSilje Sigurdsen\n_START_SECTION_\nBakgrunn og yrkeskarriere\n_START_PARAGRAPH_\nSigurdsen har studiekompetanse fra \xc3\x85rstad videreg\xc3\xa5ende skole fra 2008. Hun er utdannet kunsthistoriker med mastergrad i kunsthistorie ved Universitetet i Bergen, og hadde et utvekslings\xc3\xa5r ved K\xc3\xb8benhavns Universitet i 2013. Foruten kunsthistorie har hun sosiologi og kj\xc3\xb8nnsteori i fagkretsen. _NEWLINE_Sigurdsen arbeidet som frilans kunstkritiker p\xc3\xa5 video for to av Norges st\xc3\xb8rste aviser, Bergens Tidende (2016-2018) og Aftenposten (2017-2018). Parallellt som hun arbeidet som kunstkritiker for avisene, bygget hun videobloggen Kunzt.no - Skandinavias f\xc3\xb8rste videoblogg om kunst og kunstfeltet._NEWLINE__NEWLINE_Som f\xc3\xb8rste akt\xc3\xb8r fornyet hun kunstkritikken i Norge, f\xc3\xb8rst og fremst ved \xc3\xa5 gj\xc3\xb8re kunstkritikken og -formidlingen visuell. August 2017 vant Sigurdsen Arne Hestenes Journalistpris for arbeidet med Kunzt og kunstkritikk i videoformat._NEWLINE_"I ei tid der flere frykter at internett er i ferd med \xc3\xa5 \xc3\xb8delegge kulturjournalistikken, der det ropes om at alt var s\xc3\xa5 mye bedre f\xc3\xb8r, har Sigurdsen i stedet omfavnet nettets muligheter for alt det er verdt." - juryen._NEWLINE_"Mens vi f\xc3\xb8r kunne ha 40\xe2\x80\x9350 lesere av en tradisjonell kunstanmeldelse p\xc3\xa5 nett, har videoanmeldelsene blitt sett av flere tusen brukere. Disse anmeldelsene har ogs\xc3\xa5 skapt mye herlig debatt i Bergen." - Frode Bjerkestrand, kulturredakt\xc3\xb8r i Bergens Tidende.'